ཆིང་རྒྱལ་རབས་དུས་སྐབས་ཀྱི་ལིས་ཧྥན་ཡོན་གྱིས་བསྟན་འཕེལ་གླིང་དུ་མཁན་པོ་བཅུ་གསུམ་མངགས་གཏོང་བྱས་ཤིང་།བོད་ནས་མཁན་པོ་བཅུ་དྲུག་མངགས་པ་དང་།མིན་གོའི་དུས་སྐབས་སུ་བོད་ས་གནས་སྲིད་གཞུང་ནས་མཁན་པོ་བཅུ་གཉིས་མངགས་གཏོང་བྱས་ཏེ་བསྡོམས་པས་མཁན་རབས་ཞེ་གཅིག་བྱུང་བ་ཡིན་ཞིང་།མཁན་པོ་དེ་དག་ལོ་གསུམ་རེའི་ནང་ཐེངས་གཅིག་བརྗེ་བ་ཡིན་ཞིང་།མཁན་པོ་དེའི་འཁུར་ཡུན་ལོ་གསུམ་ལོངས་རྗེས།སི་ཁྲོན་ཙུང་ཏུའུ་དམག་དཔོན་གྱིས་དེར་བསྐྱོད་པའི་བོད་བཞུགས་ཨམ་བན་ལ་བློ་དྲིས་ཏེ་གནས་དེའི་མཁན་པོའི་ཁྲོད་ནས་རིག་གནས་ལ་མཁས་པའི་མི་སྣ་ཞིག་བདམས་ཐོན་བྱུང་སྟེ།དེར་དངུལ་སྲང་སུམ་བརྒྱའི་ཕོགས་གནང་ནས་བརྗེ་བར་མངག་གིན་ཡོད།